Diari Oficial de la Generalitat Valenciana


Sumari del DOGV 6924, del 17-12-2012 (2012/11486)

RESOLUCIÓ de 5 de desembre de 2012, de la presidenta de CulturArts Generalitat, per la qual es concedixen les ajudes als municipis de la Comunitat Valenciana per al foment de la seua programació cultural l'any 2012 i que conformaran el Circuit Valencià de Teatre i Dansa i es dóna publicitat i s'amplia el termini de presentació de la justificació de les ajudes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6924

Data del DOGV
:   17-12-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/11317


Data del document
:   05-12-2012

Organisme emissor
:   Culturarts Generalitat

Tipus de document
:   Resolució

Correcció d'errades

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 5 de desembre de 2012, de la presidenta de CulturArts Generalitat, per la qual es concedixen les ajudes als municipis de la Comunitat Valenciana per al foment de la seua programació cultural l'any 2012 i que conformaran el Circuit Valencià de Teatre i Dansa i es dóna publicitat i s'amplia el termini de presentació de la justificació de les ajudes. [2012/11580]  
Per Resolució de 22 d'octubre de 2012, de la presidenta de Teatres de la Generalitat Valenciana, es va convocar concurs públic per a la concessió d'ajudes als municipis de la Comunitat Valenciana per al foment de la seua programació cultural l'any 2012, i que conformarien el Circuit Valencià de Teatre i Dansa (DOCV 6891, 29.10.2012), i es van aprovar les bases per la qual es regiria.  
D'acord amb el que establix la base octava de la resolució de convocatòria, la comissió de valoració constituïda a este efecte ha avaluat les sol·licituds d'acord amb els criteris establits en les esmentades bases i ha emés l'informe corresponent. La Direcció General de CulturArts Generalitat, en qualitat d'òrgan instructor del procediment de concessió, a la vista dels expedients i de l'informe de la comissió, ha formulat proposta de resolució definitiva de data 3 de desembre de 2012.  
  
La base dotze, punt u, de l'esmentada resolució de convocatòria de data 22 d'octubre de 2012, establix que tots els documents que servisquen per a justificar esta subvenció hauran de presentar-se fins al dia 20 de desembre de 2012. No obstant això, a causa de la proximitat de l'esmentada data, s'estima necessari ampliar el termini mencionat.  
Vist l'informe de la comissió de valoració i la proposta de la direcció general de CulturArts Generalitat, i de conformitat amb el que establix la base octava de la convocatòria, resolc:  
  
Primer  
Concedir, de conformitat amb les bases de la convocatòria, les ajudes als municipis de la Comunitat Valenciana per al foment de la seua programació cultural l'any 2012, i que conformen el Circuit Valencià de Teatre i Dansa, als sol·licitants que apareixen relacionats en l'annex I i per la quantia que es determina en este annex. Les ajudes es finançaran amb càrrec als crèdits del capítol IV, línia de subvenció SE000049, del pressupost de l'exercici econòmic 2012 de Teatres de la Generalitat.  
  
  
Segon  
Denegar les ajudes als sol·licitants que figuren en l'annex II, pels motius que s'hi indiquen.  
  
Tercer  
Donar publicitat a les subvencions concedides en compliment de l'article 18.1 de la Llei 38/2003, de 17 de novembre, General de Subvencions.  
  
Quart  
Ampliar, fins al 28 de desembre de 2012, el termini de presentació de la documentació justificativa de les ajudes convocades mitjançant la Resolució de 22 d'octubre de 2012.  
  
De conformitat amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i dels articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament recurs contenciós administratiu en els terminis i davant dels òrgans que s'indiquen a continuació, sense perjuí que s'utilitze qualsevol altra via que es considere oportuna:  
a) El recurs de reposició s'ha d'interposar davant l'òrgan que dicta el present acte en el termini d'un mes a comptar de l'endemà de la seua publicació.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 5 de desembre de 2012.- La presidenta de CulturArts Generalitat: Lola Johnson Sastre.  
  
  
ANNEX I  
  
Relació d'ajudes que es concedixen  
  
  
  
  
ANNEX II  
  
Relació d'ajudes que es desestimen  
  
  
  
Motiu:  
1. Es desestima la sol·licitud per incompliment del requisit establit en la base 4.1.c de la resolució de convocatòria.